Document ID: /roh_data/filtered/fineweb-2-filterrobots_roh.jsonl.gz/61324

Obama e Merkel èn dal medem maini: Las attatgas ord l'aria sin la citad Aleppo hajan dimensiuns barbaricas. Las regenzas da la Siria e da la Russia portian ina responsabladad speziala pertutgant la pasch en Siria. En la part dal ost da la citad d’Aleppo vivian plirs 100'000 civilists. Bun la mesadad da quels sajan uffants, han ditg Obama e Merkel.
Ils Stadis Unids han annunzià che la cooperaziun diplomatica cun la Russia davart in nov armistizi en Siria saja seriusamain en privel. Il minister da l'exteriur american John Kerry ha schizunt ditg ch'ins saja curt avant da terminar ils discurs. En vista a las attatgas sin Aleppo sajan tals discurs irraziunals.
RR novitads 6:00